Vest-Agder Frp vil ha ti år med innvandringsstopp for å få ned eiendomsskatten.

I tillegg vil partiet ha mulighet for å si opp overflødig ansatte etter kommunesammenslåingen, skriver Fædrelandsvennen torsdag.

- Dette styrer veldig mye av vår politikk, sier fylkesleder i Frp og innstilt på andre plass i nye Kristiansand, Christian Eikeland til regionsavisen.

Frp er del av det borgerlige flertallet i Kristiansand, men det er ikke sikkert at de blir med etter neste valg. Det kommer blant annet an på hvor mye de andre partiene er villige til å kutte i eiendomsskatten.

Før helga kom partiets programkomité med sitt forslag til program for den nye storkommunen. Her er forslaget blant annet å avvikle alle bommer i 2020, innvandringsstopp i ti år, en gradvis avvikling av eiendomsskatten og nei til driftsstøtte til kunstsilo. De vil også ha restriksjoner på bygging av nye moskéer, skriver Fædrelandsvennen.

Les også: Frps stortingsgruppe har hygget seg for 26.900 kroner per person